****

**Formuláre – Pracovný list**

V jazyku HTML máme viacero typov formulárov, ktoré môžeme odoslať ďalej. Vyhodnocovanie formulárov sa robí v programovacom jazyku, my si aspoň ukážeme ich tvorbu.

Začiatok oblasti formulára začína tagom **<form>** . Je to párový tag, takže na konci ho treba aj ukončiť. Uzatvára skupinu ovládacích polí do jedného formulára, ktorý bude odoslaný naraz. Form má viacero atribútov. Spomenieme si niektoré:  
**Action** – Obvykle obsahuje nejaký skript PHP. Môže obsahovať aj odkaz na nejakú ďalšiu html stránku, ktorá sa zobrazí po odoslaní formulára.

**Method –** Spôsob odosielania dát. Prednastavenou metódou tohto atribútu je **Get** – Dáta sa posielajú ako súčasť URL adresy. Neodporúča sa používať pri posielaní dôležitých údajov ako napríklad hesiel. Druhou metódou je **Post** – zabalí odoslané dáta a odosiela ich nezávisle, takže ich nie je vidieť.

**Target –** Ako pri odkazoch slúži na určenie cieľového okna alebo rámu, v ktorom bude odkaz po odoslaní tlačidla zobrazený. Jeho hodnoty môžu byť **\_self, \_blank, \_top, \_parent, alebo meno rámu alebo okna** (vyskúšajte si)

Vo vnútri formuláru nasleduje popis vstupných polí, ktoré budú zobrazené. Robia sa pomocou tagov **<input>, <select> a <textarea>.**

**Príklady jednotlivých polí formulára:**

**INPUT**

Input je nepárový tag. Dopĺňajú ho jeho atribúty – type, name, value, align...

**Type** **-** atribút type nastavuje typ vstupného poľa. Jednotlivé typy si predstavíme nižšie.

**Name –** meno vstupného poľa, zobrazí sa pri odoslaní. Názov môže byť rôzny.

**Value –** hodnota vstupného poľa, zobrazí sa pri odoslaní. Hodnota môže byť rôzna.

**Align –** zarovnanie ako pri obrázkoch. Napr. right, left, center...

**Odosielacie tlačidlo** – používa sa na odoslanie dát formulára.

<form action="priklad.html" method="get" target=\_blank>  
<**input type="submit"** value="ODOSLAŤ">  
</form>



**Textové pole –** Textové pole, do ktorého môžeme zadávať text. Ak nezadáme value, textové pole bude prázdne.

Ďalšie atribúty size – šírka v znakoch, maxlength – najvyšší počet zadaných znakov

<form action="skript.php" method="get" target=\_blank>  
<**input type="text"** name="text" value="TEXTOVÉ POLE">  
</form>




**Textové pole na heslo –** namiesto textu sa zobrazia hviezdičky. Value však zaznamenáva text. Ďalšie atribúty môžu byť ako pri klasickom textovom poli.

<form action="skript.php" method="get" target=\_blank>  
<**input type="password"** name="heslo" >  
</form>




**Prepínač (radio) –** slúži na výber jednej možnosti z viacero ponúkaných. Správne funguje, ak sú mená jednotlivých prvkov rovnaké a value sú rôzne. Popis jednotlivých prepínačov, ktorý sa zobrazí na stránke píšeme ako jednoduchý text. Ak zadáme niektorému prvku hodnotu checked, tak bude označený.

<form action="skript.php" method="get" target=\_blank>  
Ktorú farbu máš najradšej?</br>  
<input type="radio" name="prepinac" value="modra">Modrú</br>  
<input type="radio" name="prepinac" value="cervena">Červenú</br>  
<input type="radio" name="prepinac" value="ziadna" >Žiadnu</br>  
</form>



**Výberový formulár (checkbox) -** slúži na výber viacerých možnosti naraz. Správne funguje, ak sú mená jednotlivých prvkov rovnaké a value sú rôzne. Popis jednotlivých prvkov checkboxu, ktorý sa zobrazí na stránke píšeme ako jednoduchý text. Ak zadáme niektorému prvku hodnotu checked, tak bude zaškrtnutý.

<form action="skript.php" method="get" target=\_blank>  
Ktoré farby máš rád?</br>  
<input type="checkbox" name="vyber" value="modra">Modrá</br>  
<input type="checkbox" name="vyber" value="cervena">Červená</br>  
<input type="checkbox" name="vyber" value="ziadna" >Žltá</br>  
</form>

****

**Tlačidlo reset –** zmaže všetky prvky, ktoré sme označili alebo vypísali a nastaví prednastavené hodnoty.

<form action="skript.php" method="get" target=\_blank>  
<input type="reset" name="reset" value="Zmaž">  
</form>



**SELECT**

Select je ďalším z typov polí formulára. Je to párový tag, preto je potrebné ho ukončovať. Tento typ zobrazí obdĺžnik s ponukou možností alebo rolovacie menu, ktoré zobrazí možnosti po rozkliknutí.

Jeho obsah tvoria prvky, ktoré sú zahrnuté v prvkoch <option>

Základné atribúty tagu select sú **name, multiple, size**..

**Name –** meno ako pri ostatných typoch polí.


**Multiple –** umožní výber viacerých možností pri stlačení klávesy Ctrl.


**Size –** počet zobrazených riadkov v Selecte

**Option –** je to nepárový tag (môže sa zadávať aj párovo), ktorý tvorí položku výberu. Musí byť vo vnútri selectu, ináč nefunguje.

Príklad rolovacieho selectu:

<form action="skript.php" method="get" target=\_blank>  
Vyber si farbu auta: </br>  
<select name="FARBY" size=1>  
<option value="mod">modrá</option>  
<option value="cer">červená</option>  
<option value="str">strieborná</option>  
</select>  
</form>







Príklad obdlžníkového selectu so zobrazením dvoch prvkov naraz a možnosťou výberu viacerých prvkov. V príklade sme použili aj atribút selected, ktorý dopredu vyberie jeden prvok:

<form action="skript.php" method="get" target=\_blank >  
Vyber si farbu auta: </br>  
<select name="FARBY" size=2 multiple>  
<option value="mod">modrá</option>  
<option value="cer">červená</option>  
<option value="str" selected="selected">strieborná</option>


<option value="cie">čierna</option>  
</select>  
</form>






Pri selecte môžeme dať skupine prvkov aj nadpis. Na to nám slúži párový tag **optgroup,** ktorý obsahuje atribút label**.** Potom môže select vyzerať takto:

<form action="skript.php" method="get" target=\_blank >  
<select name="FARBY" size=5 multiple>  
<optgroup label="Vyber farbu auta:">  
<option value="mod">modrá</option>  
<option value="cer">červená</option>  
<option value="str" selected="selected">strieborná</option>  
<option value="cie">čierna</option>  
</select>  
</form>



Optgroup sa dá využiť aj pri selectoch s väčším počtom prvkov, kde sa dajú zgrupovať do jednotlivých častí. Napríklad zaradenie štátov do jednotlivých kontinentov:

<form action="skript.php" method="get" target=\_blank >  
<select name="staty" size=9 multiple>  
<optgroup label="Európa">  
<option value="slovenko">Slovensko</option>  
<option value="cesko">Česko</option>  
<optgroup label="Ázia">  
<option value="jap">Japonsko</option>  
<option value="mal">Malajzia</option>  
<optgroup label="Južná Amerika">  
<option value="kol">Kolumbia</option>  
<option value="arg">Argentína</option>  
</select>  
</form>



**TEXTAREA**

Ďalším prvkom formulárov môže byť rozsiahle vstupné pole na text. Je to párový tag. Nemá hodnotu value, odosiela sa hodnota, ktorá je zadaná v poli.

Má viacero atribútov, spomenieme si niektoré

**Name –** meno ako pri ostatných prvkoch formulára (text)

**Cols –** Šírka poľa v znakoch (číslo)

**Rows –** Výška poľa v riadkoch (číslo)

**Readonly –** obsah poľa bude iba na čítanie, nebude sa dať meniť (bez hodnoty)

**Maxlength –** maximálny počet znakov v poli (číslo)

**Wrap –** zalamovanie slov a riadkov (hard, soft, off)

Príklad textového poľa:

<form action="skript.php" method="get" target=\_blank >  
<textarea name="textovepole" cols="50" rows="8" maxlength=400>  
TEXT, KTORÝ BUDE ZOBRAZENÝ V TEXTAREA  
</textarea>  
</form>

